somu9/iisc_mono_hindi_female huggingface dataset:
व्यक्ति अथवा समूह द्वारा ललित कला को जहाँ प्रस्तुत किया जाता है; उस स्थान को रंगमंच अथवा रंगभूमि कहते हैं|
ललित कला में कलाकार और दर्शक; इन दोनों का सहभाग आवश्यक रहता है |
नाट्यकथा, नाट्निर्देशक, कलाकार, रंगभूषा, वेशभूषा, रंगमंच, नेपथ्य, प्रकाश योजना, नाटक का दर्शक और समीक्षक जैसे अनेक घटक रंगमंच से जुड़े रहते हैं|
नाटक में नृत्य और संगीत का भी समावेश रह सकता है|
प्रायः नाटक संवादों के माध्यम से प्रस्तुत किया जाता है परंतु कुछ नाटकों में मूक अभिनय भी होता है | इसे मूकनाट्य कहा जाता है |
तंजौर के भोसले राजवंश ने मराठी और दक्षिणी भाषाओं के नाटकों को प्रोत्साहन दिया|
इस राजवंश के राजाओं ने स्वयं नाटक लिखे तथा संस्कृत नाटकों का अनुवाद किया|
महाराष्ट्र के रंगमंच के विकास में उन्नीसवीं शताब्दी का महत्वपूर्ण स्थान है|
विष्णुदास भावे मराठी रंगमंच के जनक के रूप में जाने जाते हैं| उनके द्वारा रंगमंच पर लाया गया ‘सीता स्वयंवर’ प्रथम नाटक है|
विष्णुदास भावे के लिखे नाटकों के पश्चात महाराष्ट्र में ऐतिहासिक, पौराणिक नाटकों के साथ-साथ हल्के-फुल्के और प्रहसन स्वरूप के नाटक भी रंगमंच पर आए|
इसमें रंजक और विनोदपूर्ण पद्धति से सामाजिक विषय प्रस्तुत किए जाते थे| प्रारंभ में नाटकों की संहिता लिखित स्वरूप हुआ नहीं करती थी|
कई बार उनमें गीत लिखे होते थे परंतु गद्य संवाद स्वयंस्फूर्ति से बोले जाते थे |
अठ्ठारह सौ इकसठ में वि.ज.कीर्तने द्वारा लिखा ‘थोरले माधवराव पेशवे’ वह प्रथम नाटक है; जिसकी संहिता मुद्रित स्वरूप में उपलब्ध हुई थी|
इस नाटक के कारण संपूर्ण लिखित संहिता वाले नाटकों की परंपरा प्रारंभ हुई|
उन्नीसवीं शताब्दी के उत्तरार्ध में उत्तर हिंदुस्तान के ख्याल संगीत को महाराष्ट्र में रचाने-बसाने का कार्य बालकृष्णबुवा इचलकरंजीकर नेकिया|
इसका परिणाम यह हुआ कि संगीत रंगमंच का उदय हुआ| किर्लोस्कर मंडली नाटक कंपनी के संगीत नाटक लोकप्रिय हुए |
उनमें अण्णासाहेब किर्लोस्कर के लिखे ‘संगीत शाकुंतल’ नाटक ने बहुत धूम मचाई |
संगीत नाटकों में गोविंद बल्लाल देवल का लिखा ‘संगीत शारदा’ नाटक बहुत महत्त्वपूर्ण माना जाता है|
नाटक में जरठ-कुमारी विवाह जैसी तत्कालीन अनिष्ट परंपरा पर हास्य-व्यंग्यात्मक रूप में परंतु पैनी आलोचना की थी |
इसके अतिरिक्त श्रीपाद कृष्ण कोल्हटकर का ‘मूकनायक’, कृष्णाजी प्रभाकर खाडिलकर का लिखा ‘संगीत मानापमान’, राम गणेश गडकरी का लिखा ‘एकच प्याला’ नाटक रंगमंच के इतिहास में महत्त्वपूर्ण हैं|
मराठी रंगमंच की गिरती अवस्था में आचार्य अत्रे के ‘साष्टांग नमस्कार’, ‘उद्याचा संसार’ , ‘घराबाहेर’ जैसे लोकप्रिय नाटकों ने रंगमंच को सँभालने-सँवारने में सहायता की|
विविध विषयों पर लिखे गए नाटकों तथा नाट्य प्रकारों में हुए आविष्कारों के कारण मराठी रंगमंच समृद्ध हुआ|
नाट्य कलाकार के रूप में मुख्य रूप से गणपतराव जोशी, बालगंधर्व अर्थात नारायणराव राजहंस, केशवराव भोसले, चिंतामणराव कोल्हटकर, गणपतराव बोडस आदि के नाम लिये जा सकते हैं | उनके मराठी नाटक खुले मैदान में खेले जाते थे|
अंग्रेजों ने सब से पहले मुंबई में ‘प्ले हाउस’, ‘रिपन’, ‘विक्टोरिया’ नाट्यगृहों का निर्माण करवाया |
उसके पश्चात धीरे-धीरे मराठी नाटकों का मंचन बंद नाट्यगृहों में होने लगा|
फिल्म कलात्मकता और तकनीकी विज्ञान का समन्वय साधनेवाला माध्यम है|
चलित फिल्मांकन की खोज होने पर फिल्म कला का जन्म हुआ| इसमें से गूँगी फिल्मों का युग प्रारंभ हुआ|
कालांतर में ध्वनिमुद्रण करना संभव हुआ और बोलने वाली फिल्मों का युग आया|
भारत में पूरी लंबाई की पहली फिल्म बनाने का और उसे प्रदर्शित करने का श्रेय महाराष्ट्र को प्राप्त है | भारतीय फिल्मों की जननी के रूप में महाराष्ट्र की ख्याति है|
भारतीय फिल्मों के विकास में मदनराव माधवराव चितले, कल्याण का पटवर्धन परिवार और हरिश्चंद्र सखाराम भाटवड़ेकर उर्फ सावेदादा का योगदान रहा है|
आगे चलकर निर्देशक गोपाल रामचंद्र अर्थात दादासाहेब तोरणे और अ.प.करंदीकर, एस.एन. पाटणकर, वी.पी.दिवेकर ने विदेशी तकनीशियनों की सहायता से कहानी प्रधान फिल्म ‘पुंडलिक’ उन्नीस सौ बारह में मुंबई में दिखाई |
उन्नीस सौ तेरह में दादासाहेब फालके ने स्वयं निर्देशित और फिल्म निर्माण से संबंधित सभी प्रक्रियाएँ भारत में पूर्ण की हुईं ‘राजा हरिश्चंद्र’ फिल्म को मुंबई में प्रदर्शित किया |
इस फिल्म के बाद उन्होंने मोहिनी- भस्मासुर, सावित्री- सत्यवान ये गूँगी फिल्में बनाईं|
साथ ही; वेरुल की गुफाओं तथा त्र्यंबकेश्वर और नाशिक तीर्थस्थानों पर आधारित जागृतिपर फिल्में बनाईं|
उनके मौसेरे भाई बाबूराव पेंटर अर्थात मिस्त्री ने उन्नीस सौ अठारह में ‘सैरंध्री’ फिल्म बनाई| उन्होंने पहली ऐतिहासिक गूँगी फिल्म ‘सिंहगड’ बनाई|
इसके पश्चात उन्होंने कल्याणचा खजिना, बाजीप्रभू देशपांडे, नेताजी पालकर जैसी ऐतिहासिक फिल्में बनाईं|
इसके अतिरिक्त ‘सावकारी पाश’ यह पहली यथार्थवादी फिल्म बनाई |
उन्नीस सौ पच्चीस में भालजी पेंढारकर ने ‘बाजीरावमस्तानी’ फिल्म बनाई|
भालजी पेंढारकर की ऐतिहासिक फिल्मों द्वारा राष्ट्रवादी विचारधारा का प्रसार हो रहा है; यह अंग्रेजों के ध्यान में आने पर अंग्रेजों ने फिल्मों पर प्रतिबंध लगाए|
कमलाबाई मंगरुलकर मराठी की पहली स्त्री फिल्म निर्माती थी| उन्होंने ‘सावलिया तांडेल’ और हिंदी में ‘पन्नादाई’ ये बोलने वाली फिल्में बनाईं|
उन्नीस सौ चौवालीस में प्रभात कंपनी की ‘रामशास्त्री’ फिल्म का बहुत बोलबाला रहा|
स्वतंत्रता पश्चात के समय में आचार्य अत्रे ने ‘महात्मा फुले’ के जीवन पर, विश्राम बेडेकर ने वासुदेव बलवंत फडके के जीवन पर आधारित फिल्में बनाईं|
दिनकर द. पाटील ने ‘धन्य ते संताजी धनाजी’ फिल्म बनाई| प्रभाकर पेंढारकर द्वारा निर्मित ‘बाल शिवाजी’ का अपना अलग महत्त्व है| जिस प्रकार मराठी भाषा में ऐतिहासिक फिल्में बनाई गईं| वैसे ही हिंदी भाषा में भी अनेक ऐतिहासिक फिल्में बनाई गईं|
स्वतंत्रतापूर्व समय में बनाई गईं हिंदी फिल्मों में सिकंदर, तानसेन, सम्राट चंद्रगुप्त, पृथ्वीवल्लभं, मुगल-ए-आजम आदि फिल्में इतिहास पर आधारित थीं|
‘डाक्टर कोटणीस की अमर कहानी’ फिल्म सत्य घटना पर आधारित थी| स्वतंत्रता आंदोलन पर आधारित ‘आंदोलन’, ‘झाँसी की रानी’ फिल्में महत्त्वपूर्ण मानी जाती हैं|
बॉम्बे टॉकिज, फिल्मीस्तान, राजकमल प्रॉडक्शन्स, आर.के.स्टूडियोज, नवकेतन आदि कंपनियों ने फिल्म निर्माण क्षेत्र में ठोस कार्यकिया है |
इसके लिए ऐतिहासिक कालखंड की चित्रकला, शिल्पकला, स्थापत्य विषयों का सूक्ष्म अध्ययन करने वाले तज्ञ कला निर्देशन का नियोजन कर सकते हैं अथवा इसके लिए परामर्शदाता के रूप में भी काम करते हैं|
संवाद लेखन की प्रक्रिया में लेखक और उनके परामर्शदाता के रूप में भाषा और संस्कृति के इतिहास के जानकारों की आवश्यकता होती है|
फिल्म की कहानी से संबंधित समय का वातावरण निर्माण करने का तथा पात्रों की वेशभूषा, केशभूषा, रंगभूषा आदि का नियोजन करने का कार्य कला निर्देशक करता है|
इस क्षेत्र में भी इतिहास तज्ञ प्रत्यक्ष कला निर्देशक अथवा कला निर्देशक के परामर्शदाता के रूप में काम कर सकते हैं|
फिल्म के संवाद लेखन के लिए भाषा और संस्कृति के तज्ञ व्यक्तियों की आवश्यकता होती है |
मनोरंजन और शारीरिक व्यायाम की दृष्टि से की जाने वाली कृति को खेल कहते हैं|
मानव जितना प्राचीन है; खेलों का इतिहास भी उतना ही प्राचीन है क्योंकि खेलना मनुष्य का जन्मजात स्वभाव है| मानव के प्रारंभिक समय में विविध प्रकार के खेल खेले जाते थे|
जिस प्रकार शिकार करना आजीविका का साधन था; उसी प्रकार वह खेल और मनोरंजन का भी हिस्सा था|
भारत के प्राचीन साहित्य और महाकाव्यों में द्युत, कुश्ती, रथों और घोड़ों की दौड़ तथा शतरंज का उल्लेख मिलता है|
खेल और ग्रीक लोगों के बीच का संबंध प्राचीन समय से है| ग्रीकों ने खेलों को नियमित और सुसंगठित स्वरूप प्रदान किया |
उन्होंने दौड़, थाली फेंक, रथों और घोड़ों की दौड़, दंगल, मुक्केबाजी जैसे खेलों के मैचों का प्रारंभ किया |
प्राचीन ओलिंपिक खेल प्रतियोगिताओं का आयोजन ओलिंपिया इस ग्रीक शहर में किया जाता था|
इन प्रतियोगिताओं में प्रतिभागी बनना और विजय प्राप्त करना सम्मान की बात समझी जाती हे | हमारे जीवन में खेलों का अत्यंत महत्वपूर्ण स्थान है|
जीवन में व्याप्त दुख और चिंताओं को भुला देने की सामर्थ्य खेलों में है| खेल मन बहलाने और मन को ताजगी तथा स्फूर्ति से भर देने का कार्य करते हैं |
जिस खेल में बहुत परिश्रम और शारीरिक गतिविधियाँ करनी पड़ती हैं; उन खेलों के कारण खिलाड़ियों का व्यायाम होता है|
शरीर स्वस्थ और बलिष्ठ बनने में खेलों से सहायता प्राप्त होती है| खेलों के कारण मानसिक धैर्य, जीवटता और खिलाड़ीपन जैसे गुणों में वृद्धि होती है|
सामूहिक खेल खेलने से पारस्परिक सहयोग और मेल-जोल की भावना में वृद्धि होती है और नेतृत्व गुणों का विकास होता है|
खेलों के घरेलू और मैदानी खेल येदो प्रकार हैं| घर में अथवा किसी एक स्थान पर बैठकर खेले जाने वाले खेलों को घरेलू अथवा बैठकवाले खेल कहते हैं|
जैसे-शतरंज, ताश, पाँसेवाले खेल, कैरम, कौड़ियोंवाले खेल| ये खेल कहीं पर भी बैठकर खेले जा सकते हैं|
प्रायः लड़कियाँ सागरगोटे यह बैठकवाला खेल खेलती हैं|
घर-घर खेलना अथवा गुड्डा-गुड़िया का खेल खेलना छोटी लड़कियों का खेल समझा गया है परंतु उसमें घर के भी सभी लोग सम्मिलित हो सकते हैं|
विशेष रूप से गुड्डा-गुड़िया की शादी का खेल तो पारिवारिक आनंद का समारोह होता है| मैदानी खेलों में देशी और विदेशी खेल ये दो प्रकार हैं|
देशी खेलों में लंगड़ी, कबड्डी, आट्यापाट्या, खो-खो आदि खेलों का समावेश होता है|
लड़के-लड़कियों में कंचे, लगोरी, गुल्ली-डंडा, चकई अथवा घिरनी चलाना, लट्टू घुमाना, झिम्मा लंगड़ी जैसे खेल लोकप्रिय हैं|
मैदानी खेलों में धावन की दौड़ विश्व भर में लोकप्रिय है| इसमें सौ मीटर, दो सौ मीटर, मैरेथॉन और बाधा दौड़ का समावेश होता है|
शारीरिक कौशलों पर आधारित मैदानी खेलों में गोला फेंक, थाली फेंक, लंबी कूद और ऊँची कूद, पानी के खेलों में तैरने की स्पर्धाएँ, वॉटर पोलो, नौकायान स्पर्धाएँ तथा शारीरिक व्यायाम के खेलों में मलखम (मलखंभ), रस्सी के ऊपर खेला जाने वाला मलखम, जिम्नास्टिक आदि का समावेश होता है|
साहसिक खेल स्केटींग आणि स्किइंग , आईस हॉकी ये लोकप्रिय खेल हैं|
साहसिक और रोमांचक खेलों में पर्वतारोहण, ग्लाइडिंग, मोटरसाइकिल, मोटर कार की दौड़ का समावेश होता है| संपूर्ण विश्व में खेल प्रतियोगिताओं को मान्यता प्रदान की गई है|
ओलिंपिक, एशियाई, दिव्यांगों का ओलिंपिक, विश्वकप क्रिकेट प्रतियोगिताएँ, हॉकी, दंगल, शतरंज आदि खेलों की प्रतियोगिताओं का आयोजन विश्व स्तर पर किया जाता है|
हमारे देश में हॉकी और क्रिकेट लोकप्रिय खेल हैं| हॉकी भारत का राष्ट्रीय खेल है|
इन खेलों की प्रतियोगिताओं का आयोजन स्थानीय, नगरीय, तहसील, जिला, राज्य, राष्ट्रीय और अंतर्राष्ट्रीय स्तर पर किया जाता है|
राष्ट्रीय-अंतर्राष्ट्रीय प्रतियोगिताओं में सर्वश्रेष्ठ प्रदर्शन करने वाला खिलाड़ी उसी क्षेत्र में उत्तम भविष्य बना सकता है | बीसवीं-इक्कीसवीं शताब्दी में खेलों का अंतर्राष्ट्रीयीकरण हुआ|
ओलिंपिक, एशियाई, राष्ट्रमंडल, विंबल्डन जैसी प्रतियोगिताओं में समाविष्ट खेले जाने वालेक्रिकेट, फुटबॉल, लॉन टेनिस आदि खेलों के मैचों का सीधा प्रसारण दूरदर्शन और दूसरे चैनलों पर पूरेविश्व में एक ही समय में किया जाता है|
इन खेलों में जो देश सहभागी नहीं होते हैं; उन देशों के लोग भी इन खेलों का आनंद लेते हैं |
जैसे विश्वकप क्रिकेट प्रतियोगिता में भारत के फाइनल में पहुँचने पर विश्व भर के लोगों ने यह मैच देखा था|
विश्व के दर्शकों ने खेल की आर्थिक नीतियाँ बदल दी हैं| शौकिया खिलाड़ी सीखने की दृष्टि से ये मैच देखते हैं| दर्शक मनोरंजन के रूप में देखते हैं|
विविध कंपनियाँ इन मैचों की ओर विज्ञापन के अवसरों के रूप में देखती हैं|
छोटे बच्चों का मनोरंजन होने और उन्हें शिक्षा प्राप्त होने की दृष्टि से रंग-बिरंगे विभिन्न साधन और उपकरण उपलब्ध होते हैं; उन्हें खिलौने कहते हैं|
प्राचीन स्थानों पर हुए उत्खनन में मिट्टी से बनाए गए खिलौने पाए गए हैं|
इन खिलौनों को साँचे में अथवा हाथ से कसकर दबाकर बनाया जाता था|
प्राचीन समय में भारतीय साहित्य में पुतलियों का उल्लेख मिलता है| शूद्रक के एक नाटक का शीर्षक मृच्छकटीक है|
मृच्छकटीक का अर्थ मिट्टी की गाड़ी है| खिलौनों के माध्यम से इतिहास और तकनीकी विज्ञान पर प्रकाश डाला जा सकता है|
धार्मिक और सांस्कृतिक परंपराओं का बोध होता है| महाराष्ट्र में दीपावली में मिट्टी के किले/गढ़ बनाने की लंबी परंपरा है|
इन मिट्टी के किलों/गढ़ों पर छत्रपति शिवाजी महाराज और उनके सहयोगियों की प्रतिमाएँ रखते हैं|
महाराष्ट्र का इतिहास जिन किलों,गढ़ों के कारण निर्मित हुआ उस इतिहास का स्मरण करने का यह एक माध्यम है|
इटली के पाँपेई शहर में हुए उत्खनन में एक भारतीय हस्तिदंत से बनाई हुई गुड़िया पाई गई|
यह गुड़िया पहली शताब्दी की होनी चाहिए; ऐसा इतिहासकारों का अनुमान है|
इसके आधार पर भारत और रोम के बीच चलने वाले संबंधों का अनुमान किया जा सकता है|
इस रूप में उत्खनन में पाए गए खिलौने प्राचीन समय में विभिन्न देशों के बीच के पारस्परिक संबंधों पर प्रकाश डाल सकते हैं|
खेल और उससे जुड़ा साहित्य यह एक नवीन ज्ञानशाखा है| खेलों से संबंधित पुस्तकों, कोशों काे नए-से बनाया जा रहा है|
अभी-अभी मराठी भाषा में मलखम का इतिहास प्रकाशित हुआ है| व्यायाम पर कोश पाया जाता है|
अंग्रेजी में ‘खेल’ विषय से संबंधित साहित्य विपुल मात्रा में पाया जाता है| खेल का लगातार प्रसारण करने वाले अनेक चैनल दूरदर्शन पर हैं|
वर्तमान समय में ‘खेल’ और खिलाड़ियों के जीवन पर हिंदी और अंग्रेजी फिल्में बनी हैं| जैसे- मेरी कोम और दंगल|
मेरी कोम ओलिंपिक में भाग लेने वाली और कांस्य पदक प्राप्त करने वाली प्रथम महिला मुक्केबाज और फोगट बहनें प्रथम महिला कुश्ती पहलवान के रूप में जानी जाती हैं| येदोनों फिल्में उनके जीवन पर आधारित हैं|
फिल्म का निर्माण करते समय फिल्म का कालखंड, उस समय बोली जानेवाली भाषा, परिधान, सामान्य जनजीवन का सूक्ष्म अध्ययन करना पड़ता है |
इन घटकों का गहन अध्ययन करना इतिहास के विद्यार्थियों के लिए संभव होता है|
कोश, समाचारपत्र अथवा अन्य स्थानों पर ‘खेलकूद’ विषय पर लिखते समय खेलों के इतिहास की जानकारी होना आवश्यक है|
खेल और इतिहास को सरसरी दृष्टि से देखने पर ये दोनों भिन्न-भिन्न लगते हैं परंतु उनके बीच घनिष्ठ संबंध है|
इतिहास के विद्यार्थियों को ‘खेलकूद’ के क्षेत्र में अनेक अवसर उपलब्ध हैं|
खेल प्रतियोगिताओं के चलते उन खेल प्रतियोगिताओं का समीक्षापूर्ण निवेदन करने अथवा आँखों देखा हाल बताने के लिए तज्ञों की आवश्यकता होती है|
इन तज्ञों को दर्शकों/श्रोताओं के सम्मुख खेल का इतिहास, पिछले आँकड़े, खेल में हुए अब तक के कीर्तिमान, ख्यातिप्राप्त खिलाड़ी, खेल से संबंधित ऐतिहासिक स्मृतियाँ जैसी बातों की जानकारी रखना आवश्यक होता है|
दूरदर्शन पर हॉकी, क्रिकेट, फुटबॉल, कबड्डी, शतरंज आदि खेलों का सीधा प्रसारण होता रहता है|
अलग-अलग चैनलों के कारण इन खेलों से संबंधित जानकारी या आँकड़ों का विवरण रखनेवालों को महत्व प्राप्त हुआ है| खेलकूद से संबंधित चैनलों का चौबीस घंटे प्रसारण चलता रहता है|
परिणामस्वरूप इस क्षेत्र में रोजगार के अनेक अवसर उपलब्ध हैं| खेल प्रतियोगिता में पंचों का महत्त्वपूर्ण स्थान होता है| पंच के रूप में योग्यता प्राप्त करने के लिए परीक्षाएँ ली जाती हैं|
योग्यताप्राप्त पंचों को जिला, राज्य, राष्ट्रीय और अंतर्राष्ट्रीय स्तर पर कार्य करने का अवसर प्राप्त होता है|
सरकारी और गैरसरकारी स्तर पर खेलों को प्रोत्साहन देने के प्रयास जारी हैं| खिलाड़ियों को छात्रवृत्ति देने की व्यवस्था की गई है| सरकारी और निजी कार्मिक विभागों में आरक्षित स्थान रखे गए हैं|
प्राचीन समय से हमारेदेश में पर्यटन की परंपरा चली आ रही है|
तीर्थाटन करना, स्थानीय धार्मिक सांस्कृतिक मेलों में जाना, विद्यार्जन हेतु दूर के प्रदेश में जाना, व्यापार करने के लिए दूर-दूर तक जाना आदि कारणों से पूर्व समय में पर्यटन हो जाता था|
संक्षेप में कहना हो तो; मनुष्य को बहुत पहले से घूमना अच्छा लगता है|
लोगों में जागृति उत्पन्न करने के लिए स्वयं गौतम बुद्ध ने भारत के अनेक प्राचीन नगरों का पर्यटन किया| यह उल्लेख बौदध वाङ्मय में मिलता है|
बौदध भिक्खुओं का निरंतर भ्रमण करते रहना आवश्यक था| साथ ही; जैन मुनि और साधु भी लगातार भ्रमण करते रहते थे| छह सौ तीस में चीनी यात्री युआन श्वांग चीन से भारत आया था|
मध्ययुग में संत नामदेव, संत एकनाथ, गुरु नानकदेव, रामदास स्वामी भारत भ्रमण करते थे|
विशिष्ट उद्देश्य को लेकर दूर-दूर के स्थानों की सैर करने जाना ही पर्यटन कहलाता है |
उन्नीसवीं शताब्दी के उत्तरार्ध में थॉमस कुक ने छः सौ लोगों की लीस्टर से लाफबरो इस रेल सैर का आयोजन किया|
संपूर्ण यूरोप की भव्य वृत्ताकार सैर सफलतापूर्वक संपन्न कराई|
कुक नेही पर्यट क टिकट बेचने का एजेंसी का व्यवसाय प्रारंभ किया| इसके द्वारा आधुनिक युग का आरंभ हुआ |
संसार के प्रथम यूरोपीय खोजी यात्री के रूप में बेंजामिन टयूडेला विख्यात हैं| उनका जन्म स्पेन में हुआ|
ग्यारह सौ उनसठ ईसवी ग्यारह सौ तिहत्तर ईसवी के बीच उसने फ्रांस, जर्मनी, इटली, ग्रीक, सीरिया, अरबस्तान, इजिप्त, इराक, पर्शिया, भारत और चीन देशों की यात्राएँ कीं |
उसने अपनी यात्रा के अनुभव दैनंदिनी में लिखे| यह दैनंदिनी इतिहास का महत्त्वपूर्ण अभिलेख है|
तेरहवीं शताब्दी में इतालवी यात्री मार्को पोलो ने एशिया महाद्वीप और विशेष रूप से चीन का यूरोप से परिचय कराया| सत्रह वर्ष वो चीन में रहा |
एशिया की प्रकृति, सामाजिक जीवन, सांस्कृतिक जीवन और व्यापार का परिचय संसार से कराया|
इस कारण यूरोप और एशिया के बीच संवाद और व्यापार प्रारंभ हुआ|
चौदहवीं शताब्दी का एक यात्री इब्न बतूता है; जिसने इस्लामी विश्व की प्रदीर्घ यात्रा कराई|
इब्न बतूता तीस वर्षों तक पूरे संसार में घूमता रहा| उसने अपनी नीति बनाई थी कि एक ही मार्ग से दो बार यात्रा नहीं करनी है|
मध्ययुगीन इतिहास और सामाजिक जीवन को समझने के लिए बतूता का लेखन उपयुक्त है|
सोलहवीं शताब्दी में गेरहार्ट मर्केटर संसार का मानचित्र और संसार का भौगोलिक बनाने वाले मानचित्र आरेखक के रूप में प्रसिद्ध है| उसके कारण यूरोप में शोध अभियानों को गति प्राप्त हुई|
तीर्थाटन करने हेतु देश के एक कोने से दूसरे कोने तक पैदल यात्रा करने की परंपरा भारत में पहले से प्रचलित थी|
विष्णुभट गोडसे ने महाराष्ट्र से उत्तर में अयोध्या तक और वहाँ से पुनः महाराष्ट्र तक की यात्रा का वर्णन लिख रखा है| उनके इस यात्रावर्णन की पुस्तक का नाम है ‘माझा प्रवास’ |
इस पुस्तक की विशेषता यह है कि विष्णुभट ने यह यात्रा अठारह सौ सत्तावन ईसवी के राष्ट्रीय विद्रोह के कालखंड में की थी|
अतः इस पुस्तक द्वारा राष्ट्रीय विद्रोह और विशेष रूप से रानी लक्ष्मीबाई के जीवन के बारे में अधिक जानकारी प्राप्त होती है|
आधुनिक समय में पर्यटन एक स्वतंत्र स्थानीय, अंतर्देशीय, राष्ट्रीय और अंतर्राष्ट्रीय व्यवसाय का स्वरूप धारण कर चुका है|
देश और विदेश की पुरातन वास्तुओं, इतिहासविख्यात और प्रकृतिरम्य स्थानों, प्राचीन कलानिर्माण के केंद्रों, तीर्थस्थानों, औद्योगिक और अन्य परियोजनाओं आदि की सैर करना पर्यटन में निहित मुख्य प्रेरणा होती है|
प्रकृतिनिर्मित और मानवनिर्मित बातों की रम्यता और भव्यता का प्रत्यक्ष अनुभव लेने की इच्छा संसारभर के पर्यटकों में होती है|
उन पर दृश्य-श्रव्य प्रसार माध्यमों द्वारा कार्यक्रम बनाए जाने लगे|
मोटे तौर पर पर्यटन के स्थानीय, अंतर्देशीय, अंतर्राष्ट्रीय, धार्मिक, ऐतिहासिक, स्वास्थ्यपूरक, विज्ञान, कृषि, प्रासंगिक, क्रीड़ा पर्यटन के प्रकार हैं|
यह यात्रा बड़ी सुगम होती है| यह यात्रा देश के भीतर ही चलती है| इस यात्रा में भाषा, मुद्रा, कागजात की अधिक बाधा नहीं होती है|
विशेष बात तो यह होती है कि हमारे पास उपलब्ध समय के अनुसार हम ऐसी यात्रा की योजना कर सकते हैं|
जहाज, रेल और विमान के फलस्वरूप अंतर्राष्ट्रीय पर्यटन करना पहले की अपेक्षा आसान हो गया है|
जहाजों के कारण समुद्री तट के देश एक-दूसरे से जोड़े गए| रेल की पटरियों नेयूरोप को जोड़ दिया|
विमानों द्वारा पूरी दुनिया एक-दूसरे के समीप आ गई| आर्थिक उदारीकरण के बाद भारत से विदेश में जाने वालें और विदेश से आने वालों की संख्या में वृद्धि हुई है|
अध्ययन, मनोरंजन, स्थलदर्शन, व्यावसायिक कार्य फिल्मों की शूटिंग जैसे कामों के लिए देश-विदेश में आने-जाने वाले पर्यटकों की संख्या बढ़ गई है| यह पूरे विश्व का महत्त्वपूर्ण पर्यटन प्रकार है|
लोगों काे इतिहास के संदर्भों को लेकर जो जिज्ञासा होती है; उसे ध्यान में रखकर ऐतिहासिक पर्यटन-सैर का आयोजन किया जाता है|
महाराष्ट्र में छत्रपति शिवाजी महाराज द्वारा निर्मित किलों/गढ़ों के दुर्ग अध्येता गोपाल नीलकंठ दांडेकर दुर्गभ्रमण सैर का आयोजन करते थे|
भारत में राजस्थान के किले, महात्मा गांधी और आचार्य विनोबा भावे के आश्रम, अठारह सौ सत्तावन ईसवी के राष्ट्रीय विद्रोह से संबंधित स्थान जैसे ऐतिहासिक स्थानों की सैर का आयोजन किया जाता है|
विभिन्न भौगोलिक विशेषताओं का निरीक्षण करने हेतु पर्यटन किया जाता है|
अभयारण्य, वैली ऑफ फ्लॉवर्स , समुद्री किनारे, भौगोलिक वैशिष्ट्यपूर्ण स्थान आदि का समावेश भौगोलिक पर्यटन में होता है|
इनमें से अनेक स्थानों की प्रकृति का अवलोकन करने की इच्छा और कुतूहल को लेकर अनेक पर्यटन इन स्थानों पर जाते हैं|
अतः उन स्थानों पर जाना महत्त्वपूर्ण बन जाता है| परिणामस्वरूप धार्मिक पर्यटन को प्रारंभ होता है| जैसे - चार धामों, बारह ज्योतिर्लिंगों की यात्रा|
इनमें से अधिकांश स्थानों पर लोगों को सुविधाएँ प्राप्त हों; इसलिए पुण्यश्लोक अहल्याबाई होलकर ने अपने व्यक्तिगत धन से समाजोपयोगी कार्य किए हैं|
भारत में मिलने वाली चिकित्सा संबंधी सेवाएँ और सुविधाएँ पाश्चात्यों की दृष्टि से सस्ती और उत्तम श्रेणी की होती हैं|
परिणामस्वरूप विदेशी लोग भारत में आने लगे हैं| भारत में विपुल मात्रा में सूर्यप्रकाश होता है|
उसका लाभ प्राप्त करने के लिए अनगिनत लोग भारत में आते हैं| योग शिक्षा और आयुर्वेदिक उपचार हेतु विदेशी पर्यटक भारत में आते हैं|
शहरी संस्कृति में पले-बढ़े और कृषि जीवन से अनजान लोगों के लिए कृषि पर्यटन एक प्रकार है| वर्तमान समय में कृषि पर्यटन शीघ्रता से आगे बढ़ रहा है|
वर्तमान समय में किसान दूर-दूर के कृषि अनुसंधान केंद्रों, कृषि विश्वविद्यालयों, कृषि क्षेत्र में नव-नवीन प्रयोगों द्वारा नया तकनीकी विज्ञान विकसित करने वाले इजरायल जैसेदेशों में कृषि के आधुनिक तकनीकी विज्ञान की जानकारी प्राप्त करने के लिए जाने लगे हैं|
बीसवीं शताब्दी में खेल पर्यटन इस नए पर्यटन का उदय हुआ है|
विश्व स्तर पर ओलिंपिक, विंब्लडन और विश्व शतरंज प्रतियोगिता, अंतर्राष्ट्रीय क्रिकेट की प्रतियोगिताएँ तो भारतीय स्तर पर हिमालयीन कार रैली और महाराष्ट्र के स्तर पर महाराष्ट्र केसरी कुश्ती प्रतियोगिता जैसी प्रतियोगिताओं के प्रकार हैं|
इन प्रतियोगिताओं को देखने जाना खेल पर्यटन कहलाता है| मनुष्य पर्यटन अर्थात घूमने के कारण ढूँढ़ता रहता है| इक्कीसवीं शताब्दी में ऐसे अनेक अवसर उपलब्ध हुए हैं|
जैसे-विश्व के अनेक देशों में फिल्म फेस्टिवल्स, सम्मेलन, अंतर्राष्ट्रीय पुस्तक प्रदर्शनियाँ आदि| इन उद्देश्यों को लेकर लोग विभिन्न स्थानों पर जाते रहते हैं|
महाराष्ट्र के साहित्यप्रेमी भी प्रतिवर्ष आयोजित किए जाने वाले अखिल भारतीय मराठी साहित्य सम्मेलनों में सम्मिलित होने के लिए जाते हैं|
देशी और विदेशी पर्यटकों में उद्बोधन अथवा जनजागरण उत्पन्न करना सब से महत्त्वपूर्ण मुद्दा है |
पर्यटन में पर्यटकों अथवा सैलानियों काे परिवहन और सुरक्षा यात्रा में मिलने वाली सुख-सुविधाएँ, उत्तम श्रेणी के निवास स्थानों की उपलब्धता, यात्रा में स्वच्छतागृहों की सुविधाएँ जैसी बातों को प्राथमिकता देना आवश्यक है|
इसमें दिव्यांग पर्यटकों की आवश्यकताओं की ओर विशेष ध्यान देना आवश्यक है|
ऐतिहासिक विरासत के स्थानों का विद्रूपीकरण करना, उन स्थानों की दीवारों पर लिखना अथवा पेड़ों पर उकेरकर लिखना, पुरानी वास्तु को भड़कीले रंगों में रँगना, परिसर स्थानों पर सुविधाओं का अभाव होना जिससे अस्वच्छता बढ़ती/फैलती है; जैसी बातों को टालना चाहिए|
विश्व स्तर की महत्त्वपूर्ण भाषाओं में जानकारी पुस्तिकाएँ, मार्गदर्शिकाएँ, मानचित्र, इतिहासविषयक पुस्तकें उपलब्ध करा देना आवश्यक है|
पर्यटकों को गाड़ी में घुमाने ले जानेवाले वाहन चालकों को दुभाषिये का प्रशिक्षण देना, मार्गदर्शक के रूप में उनका काम करना जैसी बातें की जा सकती हैं|
ऐतिहासिक स्थानों का संरक्षण और संवर्धन करना एक बहुत बड़ी चुनौती है|
हमारे देश को प्राचीन, मध्ययुगीन और आधुनिक ऐतिहासिक स्थानों की विरासत प्राप्त है| साथ ही; हमें प्राकृतिक संपन्नता की विरासत भी प्राप्त है|
इस विरासत के दो प्रकार- प्रकृति-निर्मित और मानव-निर्मित हैं|
भारत में कुछ ऐसे महत्त्वपूर्ण स्थान हैं जिनको पूरे विश्व में गौरवान्वित किया गया है|
उनमें ताज महल और जंतर-मंतर वेधशाला के साथ-साथ महाराष्ट्र की अजिंठा, वेरुल, घारापुरी की गुफाएँ, छत्रपति शिवाजी महाराज रेल स्थानक, पश्चिम घाट में कास पठार का समावेश है|
वैश्विक विरासत स्थानों की सैर करने की इच्छा विश्वभर के पर्यटकों को होती है| इन विरासत स्थानों को देखने के लिए विदेश से असंख्य लोग आते हैं|
वैश्विक विरासत स्थानों में भारत के किसी स्थान को चुने जाने पर हमारी छाती तन जाती है, परंतु जब हम सैर के बहाने ऐसे स्थानों पर जाते हैं तो हमें क्या दिखाई देता है? स्थानों के परिसर में पर्यटक द्वारा खड़िया-कोयले से अपने नाम लिखे गए हैं, चित्र बनाए हैं|
इसका विपरीत परिणाम हमारे देश की छवि पर होता है| पर्यटन स्थानों के संरक्षण हेतु निम्न संकल्प करना आवश्यक है|
किसी भी ऐतिहासिक वास्तुके सौंदर्य को नष्ट नहीं करूँगा/करूँगी| पर्यटन सर्वाधिक रोजगार निर्माण करने वाला उद्योग बन सकता है|
इसमें नव-नवीन प्रयोग करने के लिए विपुल अवसर हैं|
पर्यटन के कारण अनगिनत लोगों के लिए रोजगार के अवसर उपलब्ध होते हैं|
विदेशी पर्यटक जब हवाई अड्डे पर पाँव रखता है; उसके पहले से वह उस देश को आय प्राप्त करा देना शुरू करता है; जिस देश में वह पर्यटन करने हेतु जाता है|
उसके द्वारा दी गई वीजा फीस के कारण हमारे देश को राजस्व प्राप्त होता है|
यात्रा व्यय, होटल में रहना, खाना, दुभाषिये की सहायता लेना, समाचारपत्र, संदर्भ साहित्य खरीदना, स्मृति के रूप में स्थानीय वस्तुएँ खरीदना जैसी बातें वह विदेशी पर्यटक अपने देश जाने तक करता है|
पर्यटन केंद्रों के परिसर में बाजार फैलते जाते हैं| वहाँ हस्त उद्योग और कुटीरोद्योग का विकास होता है|
उन उद्योगों की वस्तुओं के क्रय-विक्रय में वृद्धि होती है| जैसे-स्थानीय खाद्य पदार्थ, हस्तकला की वस्तुएँ आदि|
पर्यटक इन वस्तुओं को बड़े चाव से खरीदते हैं| परिणामस्वरूप स्थानीय लोगों के रोजगार में वृद्धि होती है|
ऐतिहासिक विरासत स्थानों की सैर करने जाने को ‘हेरीटेज वॉक’ कहते हैं|
जहाँ इतिहास घटित हुआ है; वहाँ प्रत्यक्ष जाकर इतिहास को समझना; यह बोध हेरीटेज वॉक में आता है|
इस प्रकार के उपक्रम संपूर्ण विश्व में चलाए जाते हैं| भारत का इतिहास शताब्दियों का रहा है| भारत के प्रत्येक राज्य में ऐतिहासिक स्थान हैं|
उनमें प्राचीन, मध्ययुगीन और आधुनिक स्थानों का समावेश होता है| गुजरात के अहमदाबाद शहर का हेरीटेज वॉक प्रसिद्ध है |
महाराष्ट्र में मुंबई-पुणे आदि शहरों में ऐसे उपक्रमों का आयोजन किया जाता है|
फलतः ऐतिहासिक वास्तु/भवनों का संरक्षण करना, उनकी जानकारी इकट्ठी करना और उसे विविध माध्यमों द्वारा विश्वभर में पहुँचाना आदि उपक्रम चलाए जाते हैं |
ऐतिहासिक महापुरुषों के निवासस्थान भी ऐतिहासिक विरासत होते हैं| कहीं-कहीं ऐसे स्थानों पर नीली तख्तियाँ लगाने की पद्धति प्रचलित है| पर्यटन की दृष्टि से महाराष्ट्र वैभवशाली विरासत प्राप्त राज्य है |
उन्नीस सौ पचहत्तर ईसवी में ‘महाराष्ट्र पर्यटन विकास महामंडल’ की स्थापना की गई| परिणामस्वरूप पर्यटन विकास को प्रोत्साहन मिला है |
इस महामंडल की ओर से राज्य में सैंतालीस स्थानों पर पर्यटकों के निवास की सुविधा की गई है|
इसमें लगभग चार हजार से अधिक पर्यटकों के रहने की व्यवस्था हो जाती है| इसी के साथ-साथ; इस व्यवसाय में अनेक निजी व्यवसायी भी उतर आए हैं|
महाबलेश्वर के निकट भिलार नामक गाँव है | यह गाँव प्राकृतिक सुंदरता और स्ट्राबेरी की मिठास लिये हुए है| इस पुस्तक के गाँव में अनेक घरों में पर्यटकों के लिए पुस्तकें उपलब्ध हैं|
यदि आप घूमने के लिए महाबलेश्वर गए तो भिलार गाँव अर्थात पुस्तक के गाँव में अवश्य जाइए|
महाबलेश्वर, पंचगनी ठंडी हवा के स्थान हैं| यहाँ हजारों पर्यटक चले आते हैं|
यहाँ मार्गदर्शक पर्यटकों को कुछ महत्त्वपूर्ण स्थानों की जानकारी बताते हैं| कुछ स्थानों पर ले जाते हैं| कुछ विशिष्ट स्थानों पर फोटोग्राफर फोटो खींच देते हैं|